**REPUBLIKA HRVATSKA**

**Ministarstvo pomorstva, prometa i infrastrukture**

**Smjernice za poziv na dostavu projektnih prijedloga**

 **Operativni program „Promet“ 2007. – 2013.**

 **Ograničeni poziv za dostavu projektnih prijedloga vezanih za Prioritetnu Os 1 – Modernizacija željezničke infrastrukture priprema projekta u sektoru prometa**

**NAZIV POZIVA:**

**PROMETNO POVEZIVANJE RAZDVOJENOG TERITORIJA REPUBLIKE HRVATSKE - PRIPREMA PROJEKATA - OPERATIVNI PROGRAM „PROMET“ 2007. - 2013.**

**Ref. broj poziva: TR.1.2.09**

Rok predaje zahtjeva: 21. veljače 2014.

**1 . Opće informacije i odredbe (pravni izvori, temelj…)**

***Informacije o pravnom temelju i hijerarhiji strateških dokumenata prema kojima su pripremljene smjernice za podnositelje***

Smjernice za podnositelje su pripremljene u skladu s odredbama navedenim u Operativnom programu „Promet“ 2007. – 2013. (OP Promet). OP Promet temelji se na Uredbi Vijeća (EZ) br. 1083/2006, koja obuhvaća opće odredbe o uporabi Kohezijskog fonda (KF) i Europskog fonda za regionalni razvoj (EFRR). Sukladnost smjernica za podnositelje s OP-om Promet, osigurava se kroz usklađenost s relevantnom regulativom Europske Komisije. Nadalje, planirane aktivnosti u sklopu OP-a Promet u skladu su s Uredbom (EK) br. 1084/2006 Europskog parlamenta i Vijeća od 11. srpnja 2006 i Uredbom (EK) br. 1080/2006 Europskog parlamenta i Vijeća od 5. srpnja 2006. za KF i EFRR. OP Promet oslanja se na postojeće EU i nacionalne politike i strategije. Smjernice za podnositelje usko su povezane s ciljevima i prioritetima Nacionalnog strateškog referentnog okvira (NSRO) koji je osnovni referentni instrument za programiranje fondova EU-a u području regionalne politike.

Pravni temelj za objavu poziva su:

* Nacionalni strateški referentni okvir 2013. (C(2013) 5490),
* Operativni program „Promet“ 2007 .- 2013. C(2013) 5651,
* Zakon o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN 78/2012 i 143/2013),
* Uredba o tijelima u sustavu upravljanja i kontrole korištenja strukturnih instrumenata Europske unije u Republici Hrvatskoj (NN 97/2012),
* Zajednička nacionalna pravila (<http://www.strukturnifondovi.hr/koji_su_uvjeti_za_prijavu>, <http://www.strukturnifondovi.hr/koji_su_uvjeti_za_prijavu>)
* [Pravilnik o prihvatljivosti izdataka (NN 5/2014)](http://www.strukturnifondovi.hr/sites/strukturnifondovi.hr/files/cr-collections/4/znp1_pravilnikoprihvatljivostiizdataka_nn_5-2014.pdf)

***Svrha poziva za dostavu projektnih prijedloga (kontekst, potrebe koje se namjeravaju ispuniti)***

Svrha ovog poziva je osigurati učinkovito i djelotvorno korištenje sredstava dodijeljenih kroz OP Promet, Prioritetna os 1: Modernizacija željezničke infrastrukture i priprema projekta u sektoru prometa, u skladu s relevantnim pravilima i procedurama. Ovaj poziv namijenjen je isključivo pripremi projekta prometnog povezivanja razdvojenog teritorija Republike Hrvatske. Pod time se podrazumijeva financiranje studije izvodivosti (eng. Feasiblity studije) spomenutog projekta, sa ciljem mogućeg financiranja projekta iz Europskih strukturnih i investicijskih fondova za razdoblje 2014 – 2020.

Indikativne aktivnosti u okviru ovoga ključnog područja uključuju izradu studije izvodivosti (eng. Feasiblity studije) kao nastavak procesa pripreme projekta temeljem završene prethodne studije.

***Informacije o iznosu financiranja poziva za dostavu prijedloga***

Visina dostupnih financijskih sredstava iz EFRR-a za ovaj poziv iznosi 1.955.000,00 kuna.

Maksimalni intenzitet potpore je 85% ukupnih prihvatljivih troškova predloženog projekta. Preostali iznos troškova projekta, iznad iznosa potpore koja se dodjeljuje u okviru ovog Poziva, mora biti financiran od strane korisnika iz vlastitih sredstava.

Projekt ne smije uključivati aktivnosti koje su već financirane iz drugih izvora/operativnih programa bespovratnih sredstava EU.

**2. Uvjeti za prijavitelje**

 ***Informacije o prijaviteljima (pravni status, uloga u upravljanju)***

Ovaj ograničeni poziv za dostavu projektnih prijedloga usmjeren je na određenu vrstu prijavitelja. Sukladno OP-u Promet, prihvatljivi prijavitelj ovog poziva su Hrvatske ceste d.o.o. za upravljanje, građenje i održavanje državnih cesta.

U navedenom tijelu potrebno je osigurati odgovarajuće administrativne kapacitete za uspješnu provedbu Projekata (potrebno obrazložiti u Prijavnom obrascu A – u dijelu kratki opis projekta).

**3. Broj projekata po prijavitelju i uvjeti partnerstva**

U ovome Pozivu prijavitelj može podnijeti samo jednu prijavu. Prijavitelj projekt prijavljuje samostalno, bez partnerskih organizacija.

**4. Uvjeti za projekte**

Prihvatljivi projekti moraju biti u skladu sa ciljevima Prioritetne osi 1: Modernizacija željezničke infrastrukture i priprema projekta u sektoru prometa, pri čemu je ovaj poziv usmjeren isključivo na pripremu projekata.

Projekt i aktivnosti koji će biti financirani na temelju ovog Poziva trebaju doprinijeti pripremi projektne dokumentacije prometnog povezivanja razdvojenog teritorija Republike Hrvatske. Dodijeljena sredstva trebaju omogućiti izradu studije izvedivosti projekta prometnog povezivanja razdvojenog teritorija Republike Hrvatske.

Druga važna komponenta je identifikacija zalihe projekata OP-a Promet sa ciljem postizanja visoke razine iskorištenosti sredstava EU.

Prihvatljive aktivnosti koje će se financirati na temelju ovog Poziva odnose se na:

* izradu projektne dokumentacije prometnog povezivanja razdvojenog teritorija Republike Hrvatske (studije izvedivosti)

Sukladno Operativnom programu provedba i uspješnost Prioritetne osi 1: Modernizacija željezničke infrastrukture i priprema projekta u sektoru prometa, pratit će se slijedećim indikatorima:

* Broj provedenih ugovora za pripremu projekata

Indikatori trebaju biti opisani i njihove vrijednosti navedene u prijavnom obrascu projekta.

Nabava koja proizlazi iz projekata treba se provoditi sukladno pravilima javne nabave navedenim u:

* Zakonu o javnoj nabavi (NN br. 90/11, 83/13, 143/13);
* Direktivi 2004/18/EZ o koordinaciji postupaka nabave za dodjelu ugovora o javnim radovima, ugovora o javnoj nabavi i ugovora o javnim uslugama;
* Uredbi Komisije (EZ) br. 1251/2011 od 30. studenog 2011. o izmjenama i dopunama Direktive 2004/17/EZ, 2004/18/EZ i 2009/81/EC Europskog parlamenta i Vijeća u pogledu njihove primjene postupaka za dodjelu nagrada ugovora

Priprema i provedba projekta u cjelini ne smije biti u suprotnosti s odredbama ključnih horizontalnih politika Europske unije. U skladu s člankom 16. i 17. Opće uredbe (1083/2006) svi projekti:

* Ne smiju ni u kojem slučaju dovoditi do diskriminacije na temelju spola, rasne ili etničke pripadnosti, religije ili vjere, godina ili spolne orijentacije;
* Moraju slijediti svoje ciljeve u okviru održivog razvoja i promicanja cilja zaštite i unaprjeđenja okoliša od strane Zajednice.

Trajanje projekta je maksimalno 24 mjeseci, a financirat će se aktivnosti koje su se provodile, provode se ili će se provoditi u vremenskom razdoblju od 01.01.2014. godine do 01.01.2016.

**5. Financijski Uvjeti**

***Prihvatljivi troškovi***

Prihvatljivi troškovi su oni koji su vezani uz upravljanje i provedbu OP-a Promet, a pripadaju sljedećim vrstama troškova:

* Angažiranje vanjskih stručnjaka za izradu studije izvedivosti projekta prometnog povezivanja razdvojenog teritorija Republike Hrvatske
* Nabava ili najam i opremanje uredskog prostora (fiksni troškovi, uredski namještaj, uredska i komunikacijska oprema) za potreba vanjskih stručnjaka
* Održavanje prostora, režijski troškovi, telekomunikacijski i troškovi interneta za potrebe stručnjaka
* Putni troškovi i smještaj, vezano za službena putovanja angažiranih stručnjaka
* Usluge transporta (gorivo, najam vozila, usluge prijevoza, korištenje javnog prijevoza), za službena putovanja angažiranih stručnjaka
* Organizacija konferencija i sastanaka vezano za izradu studije izvedivosti,
* Informiranje i publicitet vezani uz izradu studije izvedivosti uključujući razvoj i ispis informacija i promidžbenih materijala (letaka, brošura, plakata, i sl.).

Drugi troškovi koji nisu navedeni u popisu mogu biti prihvatljivi, ukoliko doprinose ostvarenju ciljeva projekta.

 ***Neprihvatljivi troškovi***

Neprihvatljivi troškovi su:

* Ulaganja u kapital ili kreditna ulaganja, jamstveni fondovi,
* Izdatak povezan s aktivnostima stambenog zbrinjavanja,
* Povrat PDV-a,
* Kamate na dug,
* Doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika,
* Operativni troškovi koji nisu vezani uz upravljanje projektom,
* Gubici zbog fluktuacija valutnih tečaja i provizija na valutni tečaj,
* Bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode
* Izdatak povezan sa stavljanjem nuklearnih postrojenja izvan pogona,
* Ostali neprihvatljivi troškovi definirani [pravilnikom o prihvatljivosti izdataka (NN 5/2014)](http://www.strukturnifondovi.hr/sites/strukturnifondovi.hr/files/cr-collections/4/znp1_pravilnikoprihvatljivostiizdataka_nn_5-2014.pdf)

**6. Postupak procjene projekata**

Postupak procjene sastoji se od 6 koraka i odvija se sljedećim redoslijedom:

1. korak – Prijem i registracija projektnih prijava

2. korak – Administrativna provjera

3. korak – Selekcija temeljem kriterija odabira

4. korak – Provjera prihvatljivosti projektnih prijedloga

5. korak – Odluka o financiranju

6. korak – Obavijest prijavitelju o rezultatima procjene

Ministarstvo pomorstva, prometa i infrastrukture (MPPI) odgovorno je za cjelokupni proces evaluacije koji uključuje spomenutih 6 koraka.

Tijekom drugog, trećeg i četvrtog koraka MPPI može, radi što objektivnije procjene, u situacijama kada određena informacija/dokumentacija nedostaje ili je netočna ili nepotpuna, zatražiti od prijavitelja dodatna pojašnjenja. Ako prijavitelj traženu informaciju/dokumentaciju ne dostavi u zadanom roku, MPPI može temeljem toga odbaciti projektnu prijavu. Prijaviteljima nije dozvoljeno dostavljati ispravke ili dopune projektne dokumentacije na vlastitu inicijativu nakon isteka roka za dostavu projektnih prijava.

**1. korak – Prijem i registracija projektnih prijava**

Projektne prijave moraju ispunjavati sljedeće uvjete kako bi se mogle zaprimiti i registrirati:

1. Omotnica je zatvorena

2. Na omotnici je zabilježen datum i točno vrijeme prijave projektnog prijedloga

3. Na omotnici su naznačeni referentni broj i naziv Poziva za dostavu prijedloga

4. Na omotnici su naznačeni puno ime i adresa podnositelja zahtjeva

5. Na omotnici piše: Ne otvarati prije sastanka za otvaranje prijava!

Projektna prijava koja ispunjava uvjete za registraciju bit će registrirana u integrirani informacijski sustav za strukturne fondove (SF MIS). Registrirana prijava dobit će jedinstveni kodni broj (MIS Code) koji se dodjeljuje automatski od strane SF MIS-a. Taj broj će ostati referentni broj prijedloga projekta/projekta tijekom cijelog vijeka trajanja projekta i ne može se mijenjati.

**2. korak – Administrativna provjera**

Administrativna provjera pristiglih projektnih prijava provodi se primjenjujući kontrolnu listu za administrativnu provjeru (Prilog 1: Kriteriji za prijem i registraciju prijava, administrativnu provjeru i provjeru prihvatljivosti). Prijavitelj mora potvrditi da je njegova prijava potpuna koristeći Kontrolnu listu (Prilog 2: Kontrolna lista ispunjenosti prijave) priloženu u ovim Uputama za prijavitelje. Projektne prijave koje prođu administrativnu provjeru biti će predložene za sljedeći korak procjene.

**3. korak – Selekcija temeljem kriterija odabira**

Selekcijski kriteriji primjenjivi za ovaj poziv usuglašeni su sa Koordinacijskim tijelom (MRRFEU) i odobreni od Nadzornog odbora OP-a Promet. Selekcijski kriterij nalaze se u Tablici 1.

**Kako bi projektna aplikacija bila odabrana za financiranje, svi odgovori u Tablici 1. moraju biti DA, osim kriterija koji nije primjenjiv!**

*Tablica 1. Kriteriji za odabir za poziv „PRIPREMA PROJEKATA U SEKTORU PROMETA“*

| **Kriteriji za odabir za poziv „PRIPREMA PROJEKATA U SEKTORU PROMETA“** | **Uspostava i razrada predloženih kriterija za odabir** | **Kriterij****zadovoljen** |
| --- | --- | --- |
| 1. **Za predloženi projekt dostavljen je Inicijalni obrazac u Ministarstvo pomorstva, prometa i infrastrukture \***
 | Temelj kriterija je Inicijalni Obrazac zaprimljen u Ministarstvu pomorstva, prometa i infrastrukture. | Kriterij Zadovoljen (da/ne) |
| 1. **Projekt je prihvatljiv za financiranje kroz Europske strukturne i investicijske fondove u razdoblju 2014 - 2020**
 | Projekt treba ispunjavati uvjete prihvatljivosti sukladno i nacionalnim uvjetima prihvatljivosti određenim Nacionalnim Pravilnikom ver.4.1., poglavlje 01/Prihvatljivost troškovaProjekt treba ispunjavati uvjete prihvatljivosti sukladno: UREDBI (EU) br. 1303/2013 EUROPSKOG PARLAMENTA I VIJEĆA od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006Ili sukladnoUREDBI (EU) br. 1301/2013 EUROPSKOG PARLAMENTA I VIJEĆA od 17. prosinca 2013. o Europskom fondu za regionalni razvoj i o posebnim odredbama o cilju „Ulaganje za rast i radna mjesta” te stavljanju izvan snage Uredbe (EZ) br. 1080/2006Ili sukladnoUREDBI (EU) br. 1304/2013 EUROPSKOG PARLAMENTA I VIJEĆA od 17. prosinca 2013. o Europskom socijalnom fondu i stavljanju izvan snage Uredbe Vijeća (EZ) br. 1081/2006Ili sukladnoUREDBI (EU) br. 1299/2013 EUROPSKOG PARLAMENTA I VIJEĆA od 17. prosinca 2013. o posebnim odredbama za potporu iz Europskog fonda za regionalni razvoj cilju „Europska teritorijalna suradnja”Ili sukladnoUREDBI (EU) br. 1300/2013 EUROPSKOG PARLAMENTA I VIJEĆA od 17. prosinca 2013. o Kohezijskom fondu i stavljanju izvan snage Uredbe Vijeća (EZ) br. 1084/2006Ili sukladno UREDBI (EU) br. 1316/2013 EUROPSKOG PARLAMENTA I VIJEĆA od 11. prosinca 2013. o uspostavi Instrumenta za povezivanje Europe, izmjeni Uredbe (EU) br. 913/2010 i stavljanju izvan snage uredaba (EZ) br. 680/2007 i (EZ) br. 67/2010 | Kriterij Zadovoljen (da/ne) |
| 1. **Projekt je u skladu s nacrtom prometne strategije RH**
 | Temelj ovog kriterija je nacrt prometne strategije RH, uključujući i poglavlje 5. (Odredbe za daljnji razvoj) | Kriterij Zadovoljen (da/ne) |
| 1. **Da li je potreba za projektnom dokumentacijom jasno definirana i obrazložena?**
 | Ukoliko Projekt ne posjeduje Studiju izvodljivosti, javlja se samo za studiju izvodljivosti. Ukoliko projekt posjeduje studiju izvodljivosti, javlja se za drugi tip studije. | Kriterij Zadovoljen (da/ne) |
| 1. **Izvedivost projekta\*\***
 | Studija izvedivosti za projekt je završena i pokazuje pozitivan rezultat | Kriterij Zadovoljen (da/ne/nije primjenjivo) |

\* Ukoliko Inicijalni Obrazac nije dostavljen u Ministarstvo mora, pomorstva i infrastrukture, prijavitelj projekta **obvezan je Inicijalni obrazac dostaviti zajedno sa projektnom prijavom na ovaj poziv!**

\* \* Samo za one projekte koji posjeduju studiju izvedivosti

**4. korak – Provjera prihvatljivosti projektnih prijedloga**

Za potrebu provjere prihvatljivosti prijavitelja sukladno kriterijima iz Uputa za prijavitelje uz prijavu je potrebno dostaviti Potpisanu i ovjerenu izjavu prijavitelja (Prilog 3):

Provjera prihvatljivosti pristiglih projektnih prijava provodi se primjenjujući kontrolnu listu za provjeru prihvatljivosti (Prilog 1: Kriteriji za prijem i registraciju prijava, administrativnu provjeru i provjeru prihvatljivosti).

**5. korak – Odluka o financiranju**

MPPI će Odluku o financiranju projektnih prijedloga donijeti na temelju provjere prihvatljivosti te temeljem odabira projekata prema selekcijskim kriterijima. Odluku o financiranju donosi čelnik MPPI-a. , te će o donesenoj odluci kao i rezultatima procjene obavijestiti prijavitelja.

**6. korak – Obavijest prijavitelju o rezultatima procjene**

MPPI će prijavitelja obavijestiti o rezultatima procjene. Po donošenju Odluke o financiranju, MPPI će pozvati prijavitelja na potpisivanje Ugovora o bespovratnim sredstvima. Za potpisivanje dvostranog ugovora (između Korisnika i MPPI) odgovorno je MPPI.

Prijavitelj ima pravo povući svoju projektnu prijavu sve do trenutka potpisivanja Ugovora o dodijeli sredstava za tehničku pomoć.

**7. Odredbe za provedbu projekta**

Nadzor nad provedbom projekta i izvršavanjem ugovornih obveza obavljat će MPPI tijekom cijelog vijeka trajanja projekata temeljem izvještaja koje će im korisnici dostavljati dinamikom propisanom Ugovorom o dodjeli bespovratnih sredstava.

Verifikacija projekata osigurat će da su iskazani izdaci stvarni, da su usluge ili proizvodi isporučeni u skladu s Ugovorom, da su zahtjevi za nadoknadu sredstava točni i da su operacije i rashodi u skladu s europskim i nacionalnim propisima.

Korisnik će biti dužan redovito podnositi izvješća o provedbi MPPI-u, a u slučaju neizvršavanja obveza na vrijeme, MPPI ih može opomenuti i zatražiti izvršenje zaostalih obveza. Ukoliko niti nakon toga korisnik ne izvrši svoje obveze prema MPPI-u, to se može smatrati kršenjem Ugovora o darovnici s kasnijim pravnim i financijskim posljedicama. Periodi izvješćivanja biti će definirani ugovorom.

Nadzor nad provedbom obuhvaća sljedeće:

1. Provjeru ispravnosti zahtjeva za nadoknadom troškova (ispravnost iznosa i stope financiranja);
2. Provjeru prihvatljivosti troškova (zadovoljavanje nacionalnim i EU pravilima o prihvatljivosti troškova);
3. Provjeru adekvatnosti popratne dokumentacije i postojanje odgovarajućeg revizijskog traga;
4. Provjeru provođenja EU i nacionalnih propisa o informiranju;

Nakon prihvaćanja Završnog izvještaja o provedbi projekta od strane MPPI-a, korisnik nema drugih obaveza.

Korisnik može biti predmet revizije. Kako bi se osigurala odgovarajuća kontrola knjiženja, korisnik je dužan čuvati svu potrebnu dokumentaciju u skladu sa zahtjevima, kako bi se osigurao adekvatan revizorski trag. Revizije se mogu obavljati tijekom provedbe projekta te u roku od 5 godina po završetku projekta.

Tijekom provedbe projekta korisnik će morati djelovati u skladu s Uputama o mjerama vidljivosti izdanog od strane Ministarstva regionalnog razvoja i fondova Europske unije.[[1]](#footnote-1)

**8. Administrativne informacije**

Projektne prijave podnose se na hrvatskom jeziku u jednom originalu i tri kopije na A4 formatu, osim popratne dokumentacije koja se dostavlja u jednom primjerku (original). Svaki primjerak mora biti uvezan.

Prijavni obrazac A. opći dio objavljen je na sljedećoj Internet adresi: <https://scf-wf.mrrfeu.hr/ap>, te ga je potrebno ispuniti obrazac u elektroničkom obliku. Na navedenoj stranici nalaze se tehničke upute za rad s aplikacijom te sadržajne upute za popunjavanje prijavnog obrasca A. opći dio. Za rad s aplikacijom nužno je koristiti sljedeće mrežne preglednike: Internet Explorer 9 ili novije verzije, Mozilla Firefox 14.0 ili novije verzije te Google Chrome 20.0 ili novije verzije.

Prijavni obrazac i priloge (Prilog 1: Kriteriji za prijem, administrativnu provjeru i provjeru prihvatljivosti, Prilog 2: Kontrolna lista ispunjenosti prijave, Prilog 3: Izjava prijavitelja) potrebno je dostaviti i kao zasebne elektroničke dokumente na elektroničkom mediju za snimanje koji se može iskoristiti samo jednom (DVD ili CD s oznakom R: CD/R, DVD/R). Dokumenti u elektroničkom obliku moraju biti identični onima priloženima na papiru. Prilog 1. Nije potrebno ispunjavati od stane prijavitelja, no potrebno ga ja dostaviti zajedno sa prijavnim obrascem i ostalim prilozima.

Projektne prijave podnose se u zatvorenoj omotnici na kojoj su jasno naznačen referentni broj i naziv poziva za dostavu prijedloga, puno ime i adresa prijavitelja te rečenica: **“Ne otvarati prije sastanka za otvaranje prijava”.**

Adresa na koju se podnose projektne prijave:

Ministarstvo pomorstva, prometa infrastrukture, Sektor za fondove EU

Prisavlje 14,

10000 Zagreb, Hrvatska

Za poziv: PROMETNO POVEZIVANJE RAZDVOJENOG TERITORIJA REPUBLIKE HRVATSKE - PRIPREMA PROJEKATA - OPERATIVNI PROGRAM „PROMET“ 2007. - 2013.

Maksimalni rok za podnošenje projektnih prijava je 5 radnih dana od datuma od otvorenja poziva. Krajnji rok za dostavu je 21. veljače 2014. godine. U slučaju osobne dostave ili dostave kurirskom službom, rok za dostavu je istog dana do 16:00 sati po lokalnom vremenu o čemu svjedoči potvrda o primitku izdana od strane nadležnog tijela (MPPI). Prijava podnesena nakon roka bit će automatski odbačena.

Upiti za pojašnjenjima ovog poziva mogu se poslati elektroničkom poštom ili pozivom na telefon u razdoblju dok je poziv otvoren na kontakt naveden ispod, navodeći jasno referentni broj poziva:

g. Kristijan Ležaić

Ministarstvo pomorstva, prometa i infrastrukture, Sektor za Fondove EU,

Voditelj Službe za evaluaciju projekata i potporu sustavu,

Adresa elektroničke pošte: kristijan.lezaic@mppi.hr

Broj telefona: 01 3783 923

**9. Popis relevantnih EU i nacionalnih zakona**

* Ugovor o Europskoj uniji (konsolidirana verzija, SL C 115/13, 9.5.2008.);
* Ugovor o funkcioniranju Europske unije (konsolidirana verzija, SL C 115/47, 9.5.2008.);
* Uredba Vijeća (EZ) br. 1083/2006 od 11. srpnja 2006. o utvrđivanju općih odredbi o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (SL L 210/25, 31.7.2006.)  (Opća uredba);
* Uredba (EZ) br. 1080/2006 Europskog parlamenta i Vijeća od 5. srpnja 2006. o Europskom fondu za regionalni razvoj i stavljanju izvan snage Uredbe (EZ) br. 1783/1999 (SL L 210/1, 31.7.2006.) (Uredba ERDF);
* Uredba (EZ) br. 1081/2006 Europskog parlamenta i Vijeća od 5. srpnja 2006. o Europskom socijalnom fondu i stavljanju izvan snage Uredbe (EZ) br. 1784/1999 (SL L 210/12, 31.7.2006.) (Uredba ESF);
* Uredba Vijeća (EZ) br. 1084/2006 od 11. srpnja 2006. o uspostavi Kohezijskog fonda i stavljanju izvan snage Uredbe (EZ) br. 1164/94 (SL L 210/79, 31.7.2006.) (Uredba CF);
* Uredba Komisije (EZ) br. 1828/2006 od 8. prosinca 2006. o određivanju pravila za provedbu Uredbe Vijeća (EZ) br. 1083/2006 i Uredbe (EZ) br. 1080/2006 (SL L 371/1, 27.12.2006.)  (sa izmjenama i dopunama: br. 846/2009 i br. 832/2010) (Provedbena uredba);
* Uredba Komisije (EZ) br. 718/2007 od 12. lipnja 2007. o provedbi Uredbe Vijeća (EZ) br. 1085/2006 o uspostavi Instrumenta pretpristupne pomoći (IPA); (nadalje: Provedbena uredba IPA)
* Uredba (EU, EURATOM) br. 966/2012 Europskog parlamenta i Vijeća od 25. listopada 2012. o financijskim pravilima primjenjivima na opći proračun Unije, stavljanju izvan snage Uredbe Vijeća (EC, Euratom) br. 1605/2002 (SL L 298/1, 26.10.2012.) (Financijska uredba).
* Ugovor o pristupanju Republike Hrvatske Europskoj uniji (NN, Međunarodni sporazumi, br. 2/2012) (Pristupni ugovor);
* Zakon o uspostavi institucionalnog okvira za korištenje strukturnih instrumenata Europske unije u Republici Hrvatskoj (NN, br. 78/12 i 143/2013)
* Uredba o tijelima u sustavu upravljanja i kontrole korištenja strukturnih instrumenata Europske unije u Republici Hrvatskoj (NN, br. 97/2012); (Uredba)
* Pravilnik o prihvatljivosti izdataka (NN, br. 5/2014)

**10. Rječnik pojmova**

* OP Promet – Operativni program Promet
* ZNP– Zajednička nacionalna pravila
* MRRFEU – Ministarstvo regionalnoga razvoja i fondova EU
* MPPI – Ministarstvo pomorstva, prometa i infrastrukture
* EFRR – Europski fond za regionalni razvoj
* ESF – Europski socijalni fond
* KF – Kohezijski fond
* SKF – Strukturni fondovi i Kohezijski fond
* Prijavitelj – Javna ustanova / tijelo koje podnosi prijavu projekta na Poziv; odgovorno za pripremu projektne prijave, s kojim se sklapa ugovor.
* Potpora - maksimalni dio novca koji bi se mogao prenijeti na korisnika. Definirano u apsolutnim brojkama i u omjeru. Grant se sastoji od dva moguća izvora: Doprinos EU i doprinos državnog proračuna.
* Ugovor o bespovratnim sredstvima - sporazum sklopljen između korisnika i MPPI o pomoći iz EU i nacionalnom sufinanciranju, financijskim i provedbenim uvjetima projekta.
* Odluka o financiranju - obveza plaćanja (nadoknade) prihvatljivih izdataka projekta i temelj za zaključivanje Ugovora o dodjeli bespovratnih sredstava projekta. Odluka o financiranju mora biti sastavljena u obliku administrativnog naloga izdanog od strane Upravljačkog tijela ili u drugom obliku usklađenom s nacionalnim zakonskim aktima za pripremu i izvršenje proračuna Republike Hrvatske. Odluka mora sadržavati podatke o maksimalnom iznosu potpore koju podnositelj zahtjeva može primiti.

*Financira Europska unija iz Europskog fonda za regionalni razvoj.*

1. Dostupno na web stranici: <http://www.strukturnifondovi.hr/sites/strukturnifondovi.hr/files/cr-collections/4/uputezakorisnikesredstavav.2-1381923644.docx> [↑](#footnote-ref-1)